Prófessor í stjórnmálafræði segir að það jafngilti stjórnarslitum ef ráðherrar Vinstri grænna og Sjálfstæðisflokksins krefðust afsagnar Sigurðar Inga Jóhannssonar innviðaráðherra og formanns Framsóknarflokksins vegna ummæla sem hann er sagður hafa látið falla á Búnaðarþingi.
Eiríkur Bergmann prófessor í stjórnmálafræði segir að málið gæti haft áhrif á feril Sigurðar Inga. Málið sé þó ekki af þeim toga sem ráðherrar hafi sagt af sér út af.
Á móti kemur að við vitum ekki hvaða ummæli þetta voru eða í hvaða samhengi þau féllu. En að því sögðu held ég að það sé alveg ljóst að margir kjósendur eru að sjá SIJ í svolítið öðru ljósi en áður. Og það kann að reynast svolítið erfitt fyrir hann að yfirvinna.
Hvert er það ljós? Hann hefur haft áru yfir sér sem hófsamur rólegheitamaður, góð lyndur, traustur náungi í stjórnmálunum sem ekki lætur óviðurkvæmileg orð falla, en hann hefur sjálfur lýst þessu sem óviðurkvæmilegum orðum.

Það jafngilti stjórnarslitum ef ráðherrar Vinstri grænna og Sjálfstæðisflokksins krefðust afsagnar Sigurðar Inga Jóhannssonar innviðaráðherra vegna ummæla sem hann sjálfur skilgreinir sem óviðurkvæmileg, að mati stjórnmálafræðings. Engin ákvörðun hefur verið tekin um það hvort orð innviðaráðherra á Búnaðarþingi verði rædd sérstaklega á Alþingi. 